
Doamnei deputat Lia Olguţa Vasilescu
Preşedintele Comisiei pentru învăţământ, ştiinţă, tineret şi sport
AVIZ

asupra propunerii legislative pentru modificarea Legii nr.269/2004 privind acordarea unui sprijin financiar în vederea stimulării achiziţionării de calculatoare
În conformitate cu prevederile art. 89 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, propunerea legislativă pentru modificarea Legii nr.269/2004 privind acordarea unui sprijin financiar în vederea stimulării achiziţionării de calculatoare, P.L. X-679/21.12.2005.

Potrivit prevederilor art.64 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 15 februarie 2006. În urma dezbaterilor, membrii comisiei au hotărât, cu 10 voturi pentru şi un vot împotrivă avizarea negativă a propunerii legislative, întrucât membrii Comisiei au decis elaborarea unui proiect de lege mai complex pentru stimularea accesului la tehnologia informaţiei în învăţământul preuniversitar, în care să se regăsească şi principiile exprimate în prezenta propunere legislativă.

PREŞEDINTE,


           dr. Varujan Pambuccian

